

**NAŠ KUŽA**

(Hajdi Korošec)

**Naš kuža je hodil k sosedi v vas,  
ga psička vabila je vsak dan naglas.  
Ob mraku, ko putke pospravil je spat,  
je tačke si sčistil in šel vasovat.**

**A zjutraj, ko delal se beli je dan,  
se vračal naš kuža domov je zaspan.  
Naš kuža je priden in rada ga imam,  
čeprav poležava v senci ves dan.**

**Nečesa pa se prav potihem bojim,  
le kaj bo naš kuža in kaj bo še z njim,  
če enkrat slučajno bo očka postal,  
takrat bo odšel, a meni bo žal.**